पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को रोकने के लिए राजधानी में तीन हजार पुलिसकर्मी तैनात किए गए हैं, फिर भी बदमाश बेखौफ हैं। कोरोना कर्फ्यू के बीते 24 दिनों में बदमाशों ने चोरी की 64 वारदात को अंजाम दिया है, यानी बदमाश तकरीबन हर दिन तीन चोरियां कर रहे हैं। पुलिस का दावा है कि हमारी बेहतर मॉनिटरिंग का ही नतीजा है कि बदमाश किसी बड़ी वारदात को अंजाम नहीं दे पाए हैं। हनुमानगंज थाना क्षेत्र स्थित लाल प्लाजा के पास सड़क पर खड़े लोडिंग ऑटो से बदमाशों ने 55 हजार रुपए की दवाएं चुरा लीं। तीन बदमाश लाल रंग की एक बाइक पर सवार थे।
टीआई महेंद्र ठाकुर ने बताया कि नमाज का वक्त होने के कारण ड्राइवर अपना ऑटो सड़क किनारे खड़ा कर चला गया था। इसी बीच वारदात की गई। पुलिस ने विनोद कुमार कौशल की शिकायत पर चोरी का केस दर्ज किया है। पुलिस को बदमाशों का हुलिया पास लगे सीसीटीवी कैमरे से मिल गया है। ऐसे ही खजूरी सड़क थाना क्षेत्र में भौंरी स्थित मेडिकल रिसर्च सेंटर में भी चोरी की कोशिश हुई है। इसमें 4 महिलाएं चोरी की नियत से घुसी थीं, जिन्हें सुरक्षा गार्ड की मदद से पकड़ लिया। वहीं, गोविंदपुरा स्थित गणेश चौक में रहने वाले विनोद धोलपुरिया के सूने मकान से चोरों ने टीवी, नकदी और जेवरात सहित हजारों रुपए का सामान चोरी कर लिया।
अलग-अलग थानों में 4 कैटेगरी में दर्ज हैं अपराध
बीती 9 अप्रैल को शहर में कोरोना कर्फ्यू लगाया। शुरुआत कोलार और शाहपुरा क्षेत्र से हुई। बाद में इसे पूरे शहर में लागू किया। 9 अप्रैल से अब तक अलग-अलग थानों में चोरी की 64 वारदात दर्ज हुई हैं। ये अपराध 4 कैटेगरी में दर्ज किए हैं। इनमें मकान से चोरी, दुकान से चोरी, सादा चोरी व वाहन चोरी शामिल हैं।
नहीं होने दी बड़ी वारदात... कोरोना के बीच लगातार ड्यूटी के बाद भी हमारी क्राइम ब्रांच संपत्ति संबंधी अपराधियों की लगातार मॉनिटरिंग कर रही है। हमने इन 24 दिनों में चोरी की कोई बड़ी वारदात नहीं होने दी है। कम कीमत वाले मामलों में भी विवेचना जारी है।
-रामजी श्रीवास्तव, एसपी मुख्यालय भोपाल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva bho_Deva zho_Hant eng_Latn